recursal/SuperWikiNEXT-32B huggingface dataset:
**গো বক** বা **ক্যাটল ইগ্রেট** (Bubulcus ibis) হচ্ছে আরডেইডি পরিবারের বক জাতীয় পাখি। এরা উষ্ণ ও নাতিশীতোষ্ণমণ্ডল অঞ্চলে বাস করে। বুবুলকাস গণের এরাই একমাত্র সদস্য। যদিও অনেক প্রাণীবিদ এদের দুটো উপ-প্রজাতিকে পূর্ণ প্রজাতি হিসেবে উল্লেখ করেন। এরা এশিয়া, আফ্রিকা ও ইউরোপের নেটিভ পাখি হলেও বিগত শতাব্দীতে এরা সমগ্র পৃথিবীতেই ছড়িয়ে পড়েছে।

বর্ণনা
------

এই পাখিরা খুবই চুপচাপ স্বভাবের। শুধুমাত্র দলের কাছে গেলে গলার মধ্য থেকে রিক র‍্যাক ধরনের আওয়াজ করে। এদের ডানার বিস্তৃতি ৮৮-৯৬ সেমি, লম্বায় এরা ৪৬-৫৬ সেমি এবং ওজনে ২৭০-৫১২ গ্রাম। এদের কাঁধ অপেক্ষাকৃত খাটো ও মোটা। সাধারণত এদের পালক সাদা, হলুদ চঞ্চু, ধূসর-হলদেটে পা। প্রজনন মৌসুমে এদের কোন কোন অংশের পাখির পালক কমলা বর্ণ ধারণ করে। পুরুষ ও স্ত্রী পাখি দেখতে একই রকম হলেও আকারে পুরুষ পাখি কিছুটা বড় হয়।

শ্রেণিবিন্যাস
-------------

১৭৫৮ সালে লিনিয়াস তার সিস্টেমা ন্যাচারাই গ্রন্থে ক্যাটল এগরেটকে আরডি আইবিস হিসেবে উল্লেখ করেন। ১৮৫৫ সালে চার্লস লুসিয়ান বোনাপার্ট এদেরকে বর্তমান গণ নাম বিউবুলকাসে স্থানান্তর করেন। লাতিন বিউবুলকাস অর্থ রাখাল, গরুর সাথে এই পাখির সম্পর্কের কারণেই এই নাম। আর প্রজাতি নাম আইবিস শব্দটি লাতিন ও গ্রীক। এর অর্থ সাদা পাখি।

আবাসস্থল
--------

গো বক এবং গরুএকটি গরুর সাথে কয়েকটি গো বক, জামালপুর, বাংলাদেশ
এদের আদিভূমি দক্ষিণ স্পেনের অংশবিশেষ ও পর্তুগাল, ট্রপিক্যাল এবং সাব ট্রপিক্যাল আফ্রিকা, হিউমিড ট্রপিক্যাল ও সাব ট্রপিক্যাল এশিয়া। ১৯ শতকের শেষের দিকে আফ্রিকার দক্ষিণে এরা ছড়িয়ে পড়া শুরু করে। ১৯০৮ সালে এদেরকে কেপ প্রভিন্সে দেখা যায়। আমেরিকার মধ্যে ১৮৭৭ সালে এদের গায়ানা ও সুরিনামে দেখা যায়। সম্ভবত এরা অতলান্তিক সাগর উড়ে পার হয়ে যায়। ১৯৪১ সালে উত্তর আমেরিকা ও ১৯৬২ সালে এদের কানাডায় দেখা যায়।

স্বভাব
------

ক্যাটল এগরেট ঘাসফড়িঙ, ঝিঁঝিঁপোকা, গঙ্গাফড়িং সহ বিভিন্ন পতঙ্গ, মাকড়শা, ব্যাঙ, কেঁচো সহ নানারকম মথ খেয়ে থাকে। কালেভদ্রে এদেরকে বটবৃক্ষে পাকা ফলের সন্ধান করতে দেখা যায়। এদেরকে প্রায়শই গবাদি পশুর পালের সাথে দেখা যায়। গবাদি পশুকে উত্যক্তকারী কীটপতঙ্গ ধরে খায় এরা। এক নিরীক্ষায় দেখা গেছে একাকী পোকা ধরার তুলনায় গবাদিপশুর উপস্থিতিতে পতঙ্গ ধরায় এরা ৩.৬ গুণ বেশি সফল হয়।

তথ্যসূত্র
---------

1. ↑  BirdLife International (২০১৯)। "*Bubulcus ibis*"। *বিপদগ্রস্ত প্রজাতির আইইউসিএন লাল তালিকা* (ইংরেজি ভাষায়)। আইইউসিএন। **2019**: e.T22697109A155477521। ডিওআই:10.2305/IUCN.UK.2019-3.RLTS.T22697109A155477521.en অবাধে প্রবেশযোগ্য। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহি:সংযোগ
---------



উইকিপ্রজাতিতে-এ বিষয় সম্পর্কিত তথ্য রয়েছে: ***Bubulcus ibis***

* Ageing and sexing (PDF) by Javier Blasco-Zumeta & Gerd-Michael Heinze
* Cattle Egret - *The Atlas of Southern African Birds*
* {{{2}}} ভিডিও, আলোকচিত্র ও ডাক, the Internet Bird Collection
* {{{2}}} photo gallery at VIREO (Drexel University)

* টেমপ্লেট:NeotropicalBirds
*বোম্বে ক্রনিকল* ২৬ জানুয়ারী ১৯৩১
***বম্বে ক্রনিকল*** ছিল একটি ইংরেজি ভাষার সংবাদপত্র, যা মুম্বাই (তৎকালীন বোম্বে) থেকে প্রকাশিত হয়েছিল,  ১৯১০ সালে বিশিষ্ট আইনজীবী স্যার ফেরোজশাহ মেহতা (১৮৪৫-১৯১৫) দ্বারা শুরু হয়েছিল, যিনি পরে ১৮৯০ সালে ভারতীয় জাতীয় কংগ্রেসের সভাপতি হন।,  এবং ১৮৯৩ সালে বোম্বে লেজিসলেটিভ কাউন্সিলের সদস্য হন।  জেবি পেটিট মেহতাকে সংবাদপত্রটি চালু করতে সহায়তা করেছিলেন এবং পরে *ইন্ডিয়ান ডেইলি মেইল* নিয়ন্ত্রণ করেছিলেন।  ১৯১৩ থেকে ১৯১৯ সাল পর্যন্ত এটি বিজি হর্নিম্যান দ্বারা সম্পাদিত হয়েছিল। 

এটি ছিল তার সময়ের একটি গুরুত্বপূর্ণ জাতীয়তাবাদী সংবাদপত্র, এবং একটি অস্থির প্রাক-স্বাধীন ভারতের রাজনৈতিক উত্থানের একটি গুরুত্বপূর্ণ ঘটনাক্রম। 

পত্রিকাটি ১৯৫৯ সালে বন্ধ হয়ে যায়।

তথ্যসূত্র
---------

1. ↑  WorldCat libraries
2. ↑  ROLE OF PRESS IN INDIA'S STRUGGLE FOR FREEDOM  ওয়েব্যাক মেশিনে আর্কাইভকৃত ১৩ জানুয়ারি ২০১০ তারিখে
3. ↑  Pherozeshah Mehta
4. ↑  Israel, Milton (১৯৯৪)। *Communications and Power: Propaganda and the Press in the Indian Nationalist Struggle, 1920-1947*। Cambridge University Press। পৃষ্ঠা 129। আইএসবিএন 978-0-521-46763-6। সংগ্রহের তারিখ ২৭ মার্চ ২০১২।
5. ↑  "Essay on the History of Early Newspapers of Indian"। preservearticles.com। সংগ্রহের তারিখ ২২ জুন ২০২২।
6. ↑  Propaganda and the Press in the Indian National Struggle, 1920–1947[*স্থায়ীভাবে অকার্যকর সংযোগ*]
7. ↑  South Asian Newspapers on Microfilm  ওয়েব্যাক মেশিনে আর্কাইভকৃত ২৯ জুন ২০০৭ তারিখে
**আজাইগড় রাজ্য** ব্রিটিশ রাজ আমলে ভারতের অন্যতম দেশীয় রাজ্য ছিল। রাজ্যটি ১৭৬৫ সালে প্রতিষ্ঠিত হয়েছিল এবং এর রাজধানী মধ্য প্রদেশের আজাইগড়ে অবস্থিত।

অজাইগড়ের শেষ শাসক ১৯৫০ সালের ১ জানুয়ারি ইন্ডিয়ান ইউনিয়নে যোগদান বিষয়ে স্বাক্ষর করেন।

ইতিহাস
------

আজাইগড় ছিল ব্রিটিশ রাজত্বকালে একই নামে দেশীয় রাজ্যের রাজধানী। জাইতপুর রাজ্যের রাজা পাহাড় সিংয়ের ভাগ্নে গুমান সিং ১৭৬৫ সালে আজাইগড় প্রতিষ্ঠা করেছিলেন। ১৮০৯ সালে অজাইগড় ব্রিটিশদের দখলে যাওয়ার পরে এটি কেন্দ্রীয় ভারত এজেন্সিটির বুন্দেলখণ্ড এজেন্সিতে দেশীয় রাজ্য হয়। এর আয়তন ছিল ৭৭১ মাইল ২ (১৯৯৭)   কিমি ২ এবং ১৯০১ সালে জনসংখ্যা ৭৮,২৩৬ জন। শাসকরা *সয়াই মহারাজের* উপাধি ধারণ করেছিল। তিনি আনুমানিক বার্ষিক আয় প্রায় ১৫,০০০ / - ইউরো আয় করেন এবং ৪৬০ / - ইউরোর শ্রদ্ধা নিবেদন করতেন। প্রধান আজাইগড় পাহাড়ি দুর্গের পাদদেশে নওগং শহরে বাস করতেন, যেখান থেকে রাজ্যটির নামকরণ হয়েছিল। খাড়া পাহাড়ের উপরে অবস্থিত এই দুর্গটিতে অবস্থিত টাওয়ার ৮০০ ফিট উচু এবং বিস্তৃত খোদাই করা ভাস্কর্যগুলিতে সজ্জিত বেশ কয়েকটি মন্দিরের ধ্বংসাবশেষ রয়েছে। শহরটি প্রায়শই ম্যালেরিয়াতে ক্ষতিগ্রস্ত হত এবং ১৮৬৮-১৮৬৯ ও ১৮৯৬-১৮৯৭ সালে দুর্ভিক্ষের দ্বারা মারাত্মকভাবে ভোগে।

১৯৫০ সালের ১ জানুয়ারি রাজ্যটি ভারত সরকারকে অনুমোদন দেয়; ক্ষমতাসীন প্রধানকে প্রাইভেট পার্সের জন্য ৭৪,৭০০ টাকা দেওয়া হয়েছিল।

শাসক
----

আজাইগড় রাজ্যের গাড়ি নং .১৭।
রাজ্যের শাসকরা বুন্দেলা রাজবংশের অন্তর্ভুক্ত ছিল।

### রাজা

* ১৭৬৫- ১৭৯২ গুমান সিং
* ১৭৯২ - ১৭৯৩ বখত সিং (প্রথম রাজত্ব)
* ১৭৯৩ - ১৮০২ আলী বাহাদুর
* ১৮০২ - ১৮০৪ শমসের বাহাদুর
* ১৮০৪- ১৮০৭ লক্ষ্মণ দাদা (দখলদার)
* ১৮০৭- ১৮৩৭ বখত সিং (দ্বিতীয় রাজত্ব)
* ১৮৩৭- ১৮৪৯ মাধো সিং
* ১৮৪৯ - ১৮৫৩ মহিপত সিং
* ১৮৫৩ - ১৮৫৫ বিজল সিং
* ১৮৫৫- ১৮৫৯ আন্তঃসংযোগ
* ১৮৫৯- ১৮৭৭ রঞ্জোর সিংহ

### সওয়াই মহারাজা

* ১৮৭৭- ১৯১৯ রঞ্জোর সিংহ
* ১৯১৯- ১৯৪২ ভোপাল সিং
* ১৯৪২- ১৯৪৮ পুণ্য প্রতাপ সিং

### পদবীধারী মহারাজা

* ১৯৪৮- ১৯৫৮ পুণ্য প্রতাপ সিং

তথ্যসূত্র
---------

1. ↑  "Ajaigarh Princely State (11 gun salute)"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৮ জুন ২০১৪।
2. ↑  "Indian states before 1947 A-J"। *rulers.org*। সংগ্রহের তারিখ ২০১৯-০৮-২০।
3. ↑  "Indian Princely States before 1947 A-J"। *www.worldstatesmen.org*। সংগ্রহের তারিখ ২০১৯-০৮-২০।
**আল আব্বাস মসজিদ** বা মসজিদ আল আব্বাস (আরবি: مسجد الامام العباس)
হল হযরত আল আব্বাস ইবনে আলীর মাজার এবং একটি ঐতিহাসিক ভবন যা ইরাকের কারবালায় অবস্থিত ইমাম হোসাইনের মাজারের পাশে অবস্থিত।

আল আব্বাস ইবনে আলী আলি ইবনে আবি তালিবের পুত্র ছিলেন এবং হাসান এবং হোসাইনের সৎ ভাই এবং কারবালার যুদ্ধে হোসাইনী সেনাবাহিনীর সেনাপ্রধান ছিলেন।

আল আব্বাস ইবনে আলী আলি ইবনে আবি তালিবের পুত্র ছিলেন এবং হাসান এবং হোসাইনের সৎ ভাই এবং কারবালার যুদ্ধে হোসাইনী সেনাবাহিনীর সেনাপ্রধান ছিলেন।
তিনি হোসাইন ইবনে আলী কাফেলারও প্রধান ছিলেন। পবিত্র পাহাড় সাফাও মারওয়ামধ্যে দূরত্ব যতটুকু আল আব্বাস ইবনে আলীর মাজার ও ইমাম হোসাইনের মাজারের মধ্যবর্তী দূরত্বও ঠিক একই। মাজারটি আহলে বায়াতের অনুসারীদের কাছে বিশেষভাবে সম্মানিত। আহলে বায়াতের অনুসারীরা প্রতি বছরের অন্যান্য সময়ের তুলনায় মুহররম মাসে জিয়ারত করতে বেশি আাসন।
বহু বছরের পরিবেশগত প্রভাবের কারণে ইউফ্রেটাস নদীর প্রবাহের দিক পরিবর্তিত হয়েছে।
কারবালা যুদ্ধের প্রায় চৌদ্দ শত বছর পর, নদীটি আল আব্বাস ইবনে আলীর মাজার পাশ হয়ে বয়ে গেছে এবং মাজারকে এটি পদক্ষিণ করে আছে। এখন বলা হয় যে ইউফ্রেটাস নদী আল আব্বাস ইবনে আলীর মাজার কাছে চলে এসেছে।বর্তমান সময়ে মাজারের ভিতর এবং বাহিরে ধারাবাহিক সংযোজন ও সাজ সজ্জার কাজ সম্পন্ন হয়েছে, যেমন গম্বুজের সোনালি বার্নিশ কাজ এবং অতি সম্প্রতি মাজার আঙ্গিনায় ছাদের ব্যবস্থা করা হয়েছে যাতে তীর্থযাত্রীদের জন্য অধিক বাসস্থানের ব্যবস্থা করা যায়।
প্রতি বছর সমগ্র বিশ্ব থেকে লাখো অনুসারীগণ আল আব্বাসের মাজার জিয়ারত করতে আসেন।

ইতিহাস এবং নকশা
---------------

বিভিন্ন রাজবংশের সম্রাট ও রাজাগণ আল আব্বাস ইবনে আলীর মাজারে বিভিন্ন প্রকারের মূল্যবান উপহার ও প্রশংসনীয় দ্রব্য বস্তু উৎসর্গ করেন। ১৬২২ সালে আব্বাস শাহ সাফাবি রওজার ওপর গম্বুজটির অলংরণ করেন। তিনি সমাধির চারপাশে জানালার ব্যবস্থা করেন।
মাজারের আধুনিক নকশার অধিকাংশই করেছেন ফারসী ও মধ্য এশিয়ার স্থাপত্যবিদরা।
আল আব্বাসের রওজাটিতে খাটিঁ স্বর্ণের আবরণ দেওয়া হয়েছে এবং রওজার চারপাশে রৌপা দিয়ে তৈরী জালি দ্বারা বেষ্টন করা হয়েছে। মাজারের মেঝেতে ইরানের গালিচা বিছানো হয়েছে।

পুনঃসংস্কার
-----------

২০১২ সাল থেকে আল আব্বাস মসজিদের ব্যাপক সংস্কারের কাজ শুরু হয়। এই সংস্কার কাজের মধ্যে মাজারের চারপাশের দেয়ালের পুনঃসংস্কার এবং মাজার ভবনটিকে বহুতল ভবনে যেখানে যাদু।

তথ্যসূত্র
---------

1. 1 2  KaraÌraviÌ, NajmulhÌ£asan (জানুয়ারি ১, ১৯৭৪)। *Biography of Hazrat Abbas*। Peermahomed Ebrahim Trust। এএসআইএন B0007AIWQW।
2. ↑  "সংরক্ষণাগারভুক্ত অনুলিপি"। ১৮ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১৬ নভেম্বর ২০১৬।
3. ↑  History of the Shrines in Karbala
4. ↑  Muhammad, Yousaf (ডিসেম্বর ২০০১)। *Al-Abbas (AS) - Rajul Al-Aqidah Wal Jehad*। Islamic Republic of Iran।
5. ↑
**বিজাবর রাজ্য** ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি মধ্য ভারত এজেন্সির বুন্দেলখণ্ড এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী বিজাবর নগর পঞ্চায়েতটি বর্তমানে মধ্যপ্রদেশ রাজ্যে ছত্তরপুর জেলায় অবস্থিত।

বিজাবর মধ্য ভারতের প্রায় ২৫২০ বর্গ কিলোমিটার ক্ষেত্রফল জুড়ে বিস্তৃত ছিল। রাজ্যটির সমগ্র ভূমি পরিমাপের সিংহভাগ ক্ষেত্রফলই জঙ্গল আচ্ছাদিত ছিল, যা ছিল খনিজ সম্পদে পরিপূর্ণ। তবে যোগাযোগ ব্যবস্থা অনুন্নত থাকার কারণে রাজ্যটির সার্বিক উন্নয়নের উৎস বাধাপ্রাপ্ত হয়।

ইতিহাস
------

রাজ্যটির নাম এসেছে এটির রাজধানী বিজাবর শহরের নাম থেকে৷ গড় মণ্ডলার রাজগোণ্ড বংশের রাজা বিজয় সিংহ এই শহরটির পত্তন ঘটিয়েছিলেন৷ শহরটি খ্রিস্টীয় সপ্তদশ শতকে স্থাপিত হয়৷ তবে পৃথক বিজাবর রাজ্যের প্রথম শাসক ছিলেন রাজা বীর সিংহ দেব৷ তিনি ১৭৬৫ থেকে ১৭৯৩ খ্রিস্টাব্দ পর্যন্ত রাজত্ব করেছিলেন৷ অষ্টাদশ শতাব্দীতে পান্না রাজ্যের প্রতিষ্ঠাতা রাজা ছত্রশাল এই রাজ্যটি দখল করেন৷ এরপর থেকে রাজার বংশধররাই এই রাজ্যটির প্রশাসনিক ভূমিকা পালন করে আসছেন৷ []

১৮১১ খ্রিস্টাব্দের ২৭শে মার্চ তারিখে বিজাবর ব্রিটিশদের করদ রাজ্যে পরিণত হয়৷ কোম্পানি ঐ বছরই রাজা রতন সিংকে ব্রিটিশ আনুগত্যে রাজ্যের রাজা হিসাবে মান্যতা দেয়৷ ১৮৫৭ খ্রিস্টাব্দে রাজা ভানুপ্রতাপ সিং সিপাহী বিদ্রোহের সময়ে ব্রিটিশদের সাংকেতিক বার্তাবহ পরিষেবা দান করায় তারা রাজ্যটিকে একটি তোর সেলামী রাজ্যের সম্মানে ভূষিত করেন, রাজ্যটি হয় ১১ তোপ সেলামী দেশীয় রাজ্য৷ ১৮৬৬ খ্রিস্টাব্দে শাসকগণ মহারাজা উপাধি পান, আবার ১৮৭৭ খ্রিস্টাব্দে তার উপসর্গে "সওয়াই" উপমা যুক্ত হয়৷ রাজা ভানুপ্রতাপ মারা গেলে তার দত্তকপুত্র তথা ওড়ছা রাজ্যের রাজার পুত্র সাবন্ত সিং এই রাজ্যের সিংহাসনে আরোহণ করেন৷[]

১৯৫০ খ্রিস্টাাব্দে রাজ্যটি ভারতে যোগদান করলে এটি প্রাথমিকভাবে বিন্ধ্যপ্রদেশের অন্তর্ভুক্ত করা হয়৷ পরে ১৯৫৬ খ্রিস্টাব্দের ১লা নভেম্বর রাজ্য পুনর্গঠন আইনেই আওতায় এটি মধ্যপ্রদেশ রাজ্যের অংশীভূত হয়৷

### শাসকবর্গ

বিজাবর দেশীয় রাজ্যের শাসকরা ছিলেন বুন্দেল রাজবংশের বংশধর৷ তারা মহারাজা উপাধিতে ভূষিত হতেন৷

#### রাজা

* ১৭৬৫ – ১৭৯৩ বীরসিংহ দেব
* ১৭৯৩ – ১৮০২ হিম্মত বাহাদুর
* ১৮০২ – ১৮১০ কেশরী সিং
* ১৮১১ – ১৮৩৩ রতন সিং
* ১৮৩৩ – ১৮৪৭ লক্ষ্মণ সিং
* ১৮৪৭ – ১৮৭৭ ভানুপ্রতাপ সিং

#### সওয়াই মহারাজা

* ১৮৭৭ – ১৮৯৯ ভানুপ্রতাপ সিং
* ১৯০০ – ১৯৪০ সাবন্ত সিং
* ১৯৪০ – ১৯৪৭ গোবিন্দ সিং

#### নামমাত্র মহারাজা

* ১৯৪৭ – ১৯৮৩ গোবিন্দ সিং

তথ্যসূত্র
---------

1. ↑  David P. Henige (২০০৪)। *Princely states of India: a guide to chronology and rulers*। Orchid Press। পৃষ্ঠা 22। আইএসবিএন 978-974-524-049-0।
2. ↑  "Indian states before 1947 A-J"। *rulers.org*। সংগ্রহের তারিখ ২০১৯-০৮-২০।
3. ↑  "Indian Princely States before 1947 A-J"। *www.worldstatesmen.org*। সংগ্রহের তারিখ ২০১৯-০৮-২০।
রক্ত চুষছে জোঁক
জোঁক
রক্তচোষা জোঁক ও তাদের জাতভাইরা কেঁচোর মত এনিলিডা পর্বের জীব। 
এরা এনিলিডা পর্বের হিরুডিনিয়া উপপর্ব গঠন করে।

কেঁচোর মত এদেরও ক্লাইটেলাম আছে ও গমনাঙ্গ সিটে (setae)।

আদিকাল থেকে রক্তচোষা জোঁকেদের (যেমন *হিরুডিনারিয়া মেডিসিনালিস*) রক্ত জমাট বাঁধা (blood cloting) বন্ধ করার জন্য চিকিৎসায় ব্যবহার হয়েছে।
তঞ্চন বন্ধ করার জন্য রক্তচোষা জোঁকের লালায় হিরুডিন নামক রক্ত জমাট রোধক(anticoagulant) পেপটাইড ক্ষরিত হয়।

বাংলাদেশের আঞ্চলিক ভাষায় এগুলোকে "খেউরা জোঁক" বা "চীনা জোঁক" বলে। স্যাঁতসেতে ভিজেমাটি এদের পছন্দনীয় আবাসস্থল। মাঝারি ও ছোট আকারের গবাদিপশু'র রক্তশূন্যতার কারণ এই জোঁক। একটি ছোটবাচ্চাকে যদি তিন/চারটি জোঁক একত্রে ধরে, তবে সেই বাচ্চাটি রক্তশূন্যতার জন্য মারাও যেতে পারে। বগুড়া জেলার দক্ষিণ-পশ্চিমাঞ্চলের এলাকাগুলোতে এই জোঁক প্রচুর দেখা যায়। আমাদের গাড়ল-দুম্বা বা ভেড়ার পায়ের খুর ও ঘাস খাওয়ার সময় নাকের ভেতরে ঢুকে পড়ে এগুলো। ত্বকে ছিদ্র করে রক্ত শুষতে থাকে, যতক্ষন না এগুলোর পেট ফেটে যাওয়ার উপক্রম হয়ে নিজ থেকেই পড়ে যায়। এরা যেটুকু রক্ত খায় তাতে কোন সমস্যা হয়না। কিন্তু রক্ত খেতে যে ছিদ্রটি করে, সেই ছিদ্র দিয়ে অনেকটা রক্ত বেরিয়ে যায়। গ্রামবাংলায় পশুপালনের বড় অন্তরায় এই রাবারসদৃশ প্রাণিটি। এদের উৎপত্তি স্থল হলো গণচীন। ধারণা করা হয়, অনেককাল পূর্বে কয়লার মাধ্যমে এই জোঁক বাংলাদেশে আসে।

দেহ থেকে জোঁক অপসারন
--------------------

দেহ থেকে জোঁক অপসারনের সবচেয়ে ভাল উপায় হল হাতের দুই আঙ্গুল ব্যবহার করে জোঁকের মুখের চোষক অংশের সিল ভেঙে দেওয়া।

জোঁক অপসারনের জন্য সাধারণত এর গায়ে সিগারেটের ছ্যাকা, খাবার লবণ, ভিনেগার, সাবান, ক্ষারীয় রাসায়নিক পদার্থ, লেবুর রস বা কিছু কার্বনেট পানীয় ব্যবহৃত হয়। তবে এ সব পদ্ধতি চিকিৎসকরা ব্যবহার করতে নিষেধ করেন। কারণ এসব ব্যবহার করলে জোঁক তার পাকস্থলীর সব কিছু বমি করে দেয়, যা কিনা মানব দেহের ক্ষতস্থানে রোগের সংক্রমণ করতে পারে। হাত দিয়ে টেনে জোঁক অপসারন করাও ঠিক নয়।

তথ্যসূত্র
---------

1. ↑  Victorian Poisons Information Centre: Leeches Victorian Poisons Information Centre. Retrieved on 2007-07-28.

বহিঃসংযোগ
---------


উইকিমিডিয়া কমন্সে **জোঁক** সংক্রান্ত মিডিয়া রয়েছে।

উইকিপ্রজাতিতে-এ বিষয় সম্পর্কিত তথ্য রয়েছে: ***Hirudinea***

উইকিবইয়ে *Dichotomous Key* বিষয়ের উপরে একটি পাতা রয়েছে: ***Hirudinea***

* Medicinal Leech
* Leech fact sheet, Australian Museum
* North American leeches
* Leeches Turkey   ওয়েব্যাক মেশিনে আর্কাইভকৃত ২০ ডিসেম্বর ২০০৮ তারিখে
* How to remove a leech
* Biotherapy with leeches and maggots
* চিসাম, হিউ, সম্পাদক (১৯১১)। *ব্রিটিশ বিশ্বকোষ* (১১তম সংস্করণ)। কেমব্রিজ ইউনিভার্সিটি প্রেস।
* Leeches in Reconstructive Surgery
অন্য ব্যবহারের জন্য আব্দুল ওয়াহেদ (দ্ব্যর্থতা নিরসন) দেখুন।**আব্দুল ওয়াহেদ** (**জন্ম**: অজানা- **মৃত্যু**:২২ মার্চ ২০১৫) বাংলাদেশের কুষ্টিয়া জেলার একজন মুক্তিযোদ্ধা, রাজনীতিবিদ এবং সাবেক সংসদ সদস্য। তিনি কুষ্টিয়া-২ (ভেড়ামারা-মিরপুর) আসন থেকে বাংলাদেশ জামায়াতে ইসলামীর হয়ে ১৯৮৬ সালের জাতীয় সংসদ নির্বাচনে সাংসদ নির্বাচিত হয়েছিলেন।

জন্ম ও প্রাথমিক জীবন
--------------------

আব্দুল ওয়াহেদ ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) কুষ্টিয়া জেলার মিরপুর উপজেলার ছাতিয়ান ইউনিয়নের ধলসা গ্রামে জন্মগ্রহণ করেন। তার পিতার নাম দানেজ আলী। চার ভাই ও দুই বোনের মধ্য তিনি বড় ছিলেন। তিনি ১৯৬৮ সালে এসএসসি, ১৯৭১ সালে এইচএসসি, ১৯৭৫ সালে অর্থনীতিতে অনার্স এবং ১৯৭৬ সালে এমএ পাস করেন।

রাজনৈতিক ও কর্মজীবন
-------------------

আব্দুল ওয়াহেদ বাংলাদেশ জামায়াতে ইসলামীর কেন্দ্রীয় মজলিসে শূরা সদস্য, যশোর-কুষ্টিয়া অঞ্চলের কেন্দ্রীয় দায়িত্বশীল, ১৯৯১ সাল থেকে ২০১৩ সাল পর্যন্ত জামায়াতের কুষ্টিয়া জিলা আমীর হিসেবে দায়িত্ব পালন করেন। তিনি রাজশাহী বিশ্ববিদ্যালয়ের সিনেট সদস্য ছিলেন। তিনি স্বৈরাচার বিরোধী গণতান্ত্রিক আন্দোলনে গুরুত্বপূর্ণ ভূমিকা পালন করেন। ১৯৮৬ সালে কুষ্টিয়া-২ (ভেড়ামারা-মিরপুর) আসনে জাতীয় সংসদ নির্বাচনে বাংলাদেশ জামায়াতে ইসলামীর প্রার্থী হিসেবে নির্বাচনে সংসদ সদস্য নির্বাচিত হয়েছিলেন। লেখক হিসেবে তিনি পরিচিত ছিলেন। তার লেখা কয়েকটি ইসলামিক বই প্রকাশিত হয়েছিলো। তিনি দৈনিক সংগ্রাম সহ বিভিন্ন দৈনিকে লেখালেখি করতেন।

মৃত্যু
------

আব্দুল ওয়াহেদ ২২ মার্চ ২০১৫ সালে কুষ্টিয়া জেনারেল হাসপাতালে হৃদযন্ত্রের ক্রিয়া বন্ধ হয়ে মৃত্যুবরণ করেন। মৃত্যুকালে তার বয়স হয়েছিলো ৬৩ বছর। তিনি স্ত্রী, দুই ছেলে, চার মেয়ে, নাতি-নাতনিসহ অসংখ্য গুণগ্রাহী রেখে যান। কুষ্টিয়া কেন্দ্রীয় ঈদগাহ ময়দানে জানাযা শেষে কুষ্টিয়া পৌর গোরস্থানে তাকে দাফন করা হয়।

আরও দেখুন
---------

* তৃতীয় জাতীয় সংসদ সদস্যদের তালিকা

তথ্যসূত্র
---------

1. ↑  "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
2. ↑  "Jamaat contestant's move widens rift with BNP"। *The Daily Star* (ইংরেজি ভাষায়)। ২০০৮-১২-০২। সংগ্রহের তারিখ ২০১৯-১০-০৯।
3. ↑  "কুষ্টিয়ায় জামায়াতের নেতা সাবেক এমপি আব্দুল ওয়াহেদের ইন্তিকাল"। *The Daily Sangram*। সংগ্রহের তারিখ ২০১৯-১০-০৯। [*স্থায়ীভাবে অকার্যকর সংযোগ*]
4. ↑  "সাবেক এমপি আব্দুল ওয়াহেদের দাফন সম্পন্ন | daily nayadiganta"। *The Daily Nayadiganta*। ২০১৯-১০-০৯ তারিখে মূল থেকে আর্কাইভ করা। সংগ্রহের তারিখ ২০১৯-১০-০৯।
5. ↑  "ইনুর জন্য অন্তরায় আওয়ামী লীগ বিএনপিতে নবীন-প্রবীণ লড়াই"। *Bhorer Kagoj*। ২০১৮-০৫-১৯। সংগ্রহের তারিখ ২০১৯-১০-০৯।
6. ↑  "কুষ্টিয়া জেলা জামায়াতে ইসলামীর সাবেক আমীর ও সাবেক জাতীয় সংসদ সদস্য জনাব আব্দুল ওয়াহেদের ইন্তেকালে গভীর শোক প্রকাশ"। *jamaat-e-islami.org*। সংগ্রহের তারিখ ২০১৯-১০-০৯। [*স্থায়ীভাবে অকার্যকর সংযোগ*]
7. ↑  "আবদুল ওয়াহেদ"। *প্রথম আলো*। সংগ্রহের তারিখ ২০১৯-১০-০৯।

বহিঃসংযোগ
---------

* তৃতীয় জাতীয় সংসদ সদস্যদের তালিকা (১৯৮৬) –জাতীয় সংসদ
**সুভাষ চন্দ্র শীল** একজন বাংলাদেশী শিক্ষাবিদ। তিনি রাজশাহী বিশ্ববিদ্যালয়ের (রাবি) হিসাববিজ্ঞান ও তথ্য ব্যবস্থা বিভাগের অবসরপ্রাপ্ত অধ্যাপক এবং ঢাকায় অবস্থিত বেসরকারি বিশ্ববিদ্যালয়, রয়্যাল ইউনিভার্সিটি অব ঢাকার উপাচার্য।

কর্মজীবন
--------

সুভাষ চন্দ্র শীল রাজশাহী বিশ্ববিদ্যালয়ের হিসাববিজ্ঞান ও তথ্য ব্যবস্থা বিভাগের অধ্যাপক ছিলেন। ২০২০ সালে তিনি অবসর গ্রহণ করেন। কর্মজীবনে অধ্যাপনার পাশাপাশি তিনি বিভাগীয় সভাপতি, শের-ই-বাংলা হলের প্রাধ্যক্ষ, রাজশাহী বিশ্ববিদ্যালয় কেন্দ্রীয় গ্রন্থাগারের প্রশাসকসহ বিভিন্ন দায়িত্ব পালন করেছেন।

সুভাষ চন্দ্র শীল ২০২১ থেকে ২০২৩ সাল পর্যন্ত ঢাকায় অবস্থিত বেসরকারি বিশ্ববিদ্যালয়, রয়্যাল ইউনিভার্সিটি অব ঢাকার উপাচার্য হিসেবে দায়িত্ব পালন করেন।

আরও দেখুন
---------

* রাজশাহী বিশ্ববিদ্যালয়
* রয়্যাল ইউনিভার্সিটি অব ঢাকা

তথ্যসূত্র
---------

1. 1 2  "রয়্যাল ইউনিভার্সিটির ভিসি হলেন রাবির অধ্যাপক ড. সুভাষ চন্দ্র শীল"। *পদ্মা টাইমস*। ১ জুন ২০২১। সংগ্রহের তারিখ ১৯ এপ্রিল ২০২২।
2. ↑  "একইসঙ্গে অবসরে গেলেন রাবির প্রথিতযশা ১৮ শিক্ষক"। *সারাবাংলা.নেট*। ১১ জুলাই ২০২০। সংগ্রহের তারিখ ১৯ এপ্রিল ২০২২।
3. ↑  "রাবির কেন্দ্রীয় গ্রন্থাগার প্রশাসক ড. সুভাষ চন্দ্র"। *রাইজিংবিডি.কম*। ২ জুলাই ২০১৭। সংগ্রহের তারিখ ১৯ এপ্রিল ২০২২।

বহিঃসংযোগ
---------

* রয়্যাল ইউনিভার্সিটি অব ঢাকার ওয়েবসাইট
**জোয়ানা এলিজাবেথ কেলি** OBE (née Beaden; ১৯১০-২০০৩) একজন ব্রিটিশ কারাগারের গভর্নর এবং বেসামরিক কর্মচারী ছিলেন। তিনি হলওয়ে কারাগার সহ ব্রিটেনের কারাগারগুলির দায়িত্বে ছিলেন, যেখানে তিনি বন্দীদের সাজা চলাকালীন তাদের আচরণের উপায় পরিবর্তন করেছিলেন। তাকে গভর্নর থেকে পদোন্নতি প্রদান করা হয়েছিল যেন তিনি হলওয়ে কারাগারের পুনর্নির্মাণের তদারকি করেছিলেন যাতে সেখানে আরও ভাল অবস্থার সৃষ্টি্রিষ্ট। কিন্তু সেই ধারণাগুলি কখনই বাস্তবায়িত হয়নি।

জীবন
----

কেলি বর্তমানে পাকিস্তানের মুরি নামে একটি পাহাড়ি স্থানে জন্মগ্রহণ করেছিলেন যেখানে তার পিতা, লেফটেন্যান্ট-কর্নেল উইলিয়াম বিডন ৫১তম শিখ ব্যাটালিয়নকে কমান্ড করেছিলেন। তার মা, জোয়ানা এলিজাবেথ কেলি একজন শিল্পী ছিলেন। ছোটবেলায় তার বাবাকে ইরাকে হত্যা করা হয়। তিনি কেন্টে হেইস কোর্ট বোর্ডিং স্কুল এবং কেমব্রিজের গিরটন কলেজে শিক্ষিত হন যেখানে তিনি অর্থনীতি পড়েন।

১৯৩৪ সালে তিনি প্রত্নতাত্ত্বিক হার্পার কেলিকে বিয়ে করেছিলেন। দ্বিতীয় বিশ্বযুদ্ধের সময় তার স্বামী মার্কিন যুক্তরাষ্ট্রে চলে যান এবং তিনি ব্রিটেনে ফিরে আসেন। যুদ্ধের শেষে তিনি তার স্বামীর নতুন জীবনসঙ্গীকে দেখে অবাক হয়েছিলেন। তিনি তার বিবাহের প্রতিজ্ঞাকে পবিত্র বলে মনে করেন এবং তিনি সিদ্ধান্ত নেন যে তিনি পুনরায় বিয়ে করবেন না।

কর্মজীবন
--------

ইংল্যান্ডে ফিরে আসার পর সামাজিক কাজ তার আগ্রহের কেন্দ্রবিন্দুতে পরিণত হয়। তিনি ১৯৩৯ সালে YWCA যুব ক্লাবের নেতা হয়েছিলেন। তিনি একজন নিবেদিতপ্রাণ খ্রিস্টান ছিলেন। ১৯৫০-এর দশকে, তিনি তার অবসর সময়কে ভাই এডওয়ার্ডকে সাহায্য করার জন্য ব্যবহার করেছিলেন। 

কেলি এইচএম প্রিজন আসখাম গ্রেঞ্জের ডেপুটি গভর্নর এবং গভর্নর হিসেবে দায়িত্বে ছিলেন হলওয়ের গভর্নর হবার আগ পর্যন্ত।  হোলোওয়েতে, তিনি নিশ্চিত করেছিলেন যে দীর্ঘমেয়াদী বন্দিরা সর্বোত্তম বাসস্থান অর্জন করেছে এবং তাদের নিজস্ব ক্রোকারিজ, ছবি এবং পর্দা রাখার অনুমতি দেওয়া হয়েছিল। কারাগারটিতে বন্দীদের "পারিবারিক" গোষ্ঠী, গ্রুপ থেরাপি এবং মনোরোগ বিশেষজ্ঞদের দ্বারা সহায়তা করা হত।

মৃত্যু এবং উত্তরাধিকার
----------------------

তিনি ২০০৩ সালে মারা যান  এক্সচেকারের চ্যান্সেলর জর্জ অসবর্ন ২০১৫ সালে ঘোষণা করেছিলেন যে হলওয়ে কারাগার বন্ধ হয়ে যাবে এবং আবাসিক ভবনের জন্য বিক্রি করা হবে।  তার কিছু কাগজপত্র LSE লাইব্রেরিতে সংরক্ষিত আছে।

তথ্যসূত্র
---------

1. 1 2 3  Sutherland, Annie (৬ মে ২০০৩)। "Joanna Kelley"। *The Independent*। ২০২২-০৬-০৯ তারিখে মূল থেকে আর্কাইভ করা। সংগ্রহের তারিখ ২৫ জুন ২০২০।
2. 1 2  "Joanna Kelley"। *The Times*। আইএসএসএন 0140-0460। সংগ্রহের তারিখ ২৫ জুন ২০২০।
3. ↑  "Kelley [née Beadon], Joanna Elizabeth (1910–2003), prison administrator"। *অক্সফোর্ড ডিকশনারি অব ন্যাশনাল বায়োগ্রাফি* (অনলাইন সংস্করণ)। অক্সফোর্ড বিশ্ববিদ্যালয় প্রেস। উদ্ধৃতি টেমপ্লেট ইংরেজি প্যারামিটার ব্যবহার করেছে (link)  (সাবস্ক্রিপশন বা যুক্তরাজ্যের গণগ্রন্থাগারের সদস্যপদ প্রয়োজন।)"Kelley [née Beadon], Joanna Elizabeth (1910–2003), prison administrator". *Oxford Dictionary of National Biography* (online ed.). Oxford University Press. 2004. doi:10.1093/ref:odnb/89897. Retrieved 25 June 2020. (Subscription or UK public library membership required.)
4. ↑  "Holloway Prison to close and be sold off for housing"। *Evening Standard*। সংগ্রহের তারিখ ৩ এপ্রিল ২০১৬।
5. ↑  histprisonhealth (২০১৮-০২-০২)। "Suffragette Diary"। *Exploring the history of prisoner health*। সংগ্রহের তারিখ ২৬ জুন ২০২০।
**কংগ্রেস রিফর্ম কমিটি** (**সিআরসি**) গঠিত হয়েছিল একদল ভিন্নমতাবলম্বীদের দ্বারা যারা মাদ্রাজ রাজ্যে ভারতীয় জাতীয় কংগ্রেস ত্যাগ করেছিল। সিআরসি-এর নেতৃত্বে ছিলেন সি. রাজাগোপালাচারী, যিনি তামিলনাড়ুতে কংগ্রেসের নেতৃত্ব নিয়ে অভ্যন্তরীণ-দলীয় বিবাদে কামরাজের কাছে পরাজিত হয়েছিলেন। ১৯৫৭ সালের লোকসভা এবং মাদ্রাজ রাজ্যের বিধানসভা নির্বাচনের মাত্র এক মাস আগে সিআইরসি গঠিত হয়েছিল।

শীঘ্রই সিআরসি U. Muthuramalingam Thevar- এর অল ইন্ডিয়া ফরওয়ার্ড ব্লকের সাথে সহযোগিতা শুরু করে। সিআরসি-এআইএফবি জোট বিধানসভা নির্বাচনে ৫৯টি আসনে প্রতিদ্বন্দ্বিতা করেছিল (সিআরসি থেকে ৫৪ প্রার্থী, ফরোয়ার্ড ব্লক থেকে ৫ প্রার্থী। পাঁচজন এআইএফবি প্রার্থীর একজন, পিকে মুকিয়া থেভার, একজন সিআরসি প্রার্থী হিসেবে দাঁড়িয়েছিলেন)। ভারতের কমিউনিস্ট পার্টির সাথে একটি অনানুষ্ঠানিক বোঝাপড়াও ছিল, যা কিছু নির্বাচনী এলাকায় সিআরসি-র বিরুদ্ধে প্রতিদ্বন্দ্বিতা না করার সিদ্ধান্ত নিয়েছে।

সিআরসি-এআইএফবি জোট একটি ১২-দফা নির্বাচনী ইশতেহার তৈরি করেছে। সিআরসি-এআইএফবি জোট এই নির্বাচনে প্রধান বিরোধী জোট হিসাবে আবির্ভূত হয়েছিল, কিন্তু কংগ্রেস সরকারকে পরাজিত করতে পারেনি। সিআরসি ১৪টি এবং এআইএফবি তিনটি আসন জিতেছে। জয়ী আসনের অর্ধেকই রামনাদ ও মাদুরাই জেলার।

নির্বাচনের পর, বিধানসভায় একটি যৌথ 'সিআরসি বিরোধী দল' গঠন করা হয়। বিরোধী দলের নেতা পদে থাকার জন্য দ্রাবিড় মুনেত্র কাজগম (যার মধ্যে ১৬টি আসন ছিল) বিডকে প্রতিহত করার জন্য এটি করা হয়েছিল। শীঘ্রই পাঁচজন স্বতন্ত্র সংসদ সদস্য সিআরসি বিরোধী দলে যোগ দেন। ভি কে রামাস্বামী মুদালিয়ার 'সিআরসি বিরোধী' নেতা নির্বাচিত হন।

২৮-২৯ সেপ্টেম্বর ১৯৫৭ সিআরসি একটি রাষ্ট্রীয় সম্মেলন করে এবং **ভারতীয় জাতীয় গণতান্ত্রিক কংগ্রেস** হিসাবে নিজেকে পুনর্গঠিত করে। উল্লেখযোগ্যভাবে, ইভেন্টের উদ্বোধনী বক্তাদের একজন, ইউ. মুথুরালিঙ্গম থেভার, তার বক্তৃতা দেওয়ার পরপরই গ্রেপ্তার করা হয়েছিল।

১৯৫৯ সালের মার্চ মাসে মাদুরাই পৌরসভার নির্বাচন অনুষ্ঠিত হয়। আইএনডিসি, এআইএফবি, সিপিআই এবং দ্রাবিড় মুনেত্র কাজগমের একটি জোট গঠিত হয়েছিল। ফরোয়ার্ড ব্লকের সদস্যরা আইএনডিসি প্রার্থী হিসাবে দাঁড়িয়েছিল, এই নির্দেশ করে যে সেই দলের তামিলনাড়ু রাজ্য ইউনিট কার্যত আইএনডিসি-তে একীভূত হয়েছে। ১২ আইএনডিসি প্রার্থী, ১২ সিপিআই প্রার্থী এবং ২ ডিএমকে প্রার্থী কংগ্রেসের মাত্র ১০ জনের বিপরীতে নির্বাচিত হন। স্বাধীনতার পর এই প্রথম পুরসভার দখল হারাল কংগ্রেস। আইএনডিসি-এআইএফবি-সিপিআই-ডিএমকে ফ্রন্ট শুধুমাত্র তিনটি আসনে হেরেছে যেখানে তারা স্বতন্ত্র প্রার্থীদের মনোনীত করেছিল।

জুলাই ১৯৫৯ সালে আইএনডিসি স্বতন্ত্র পার্টিতে একীভূত হয়। বাম-ডান স্কেলে কার্যত বিপরীত অবস্থানের প্রতিনিধিত্ব করা সত্ত্বেও, রাজ্যে ফরওয়ার্ড ব্লক এবং স্বতন্ত্র পার্টির মধ্যে সহযোগিতা অব্যাহত ছিল। তামিলনাড়ু বিধানসভার ফরোয়ার্ড ব্লকের সদস্যরা স্বতন্ত্র গ্রুপে বসেন এবং গ্রুপটির নেতৃত্বে ছিলেন ফরওয়ার্ড ব্লক নেতা পি কে মুকিয়া থেভার।

আরো দেখুন
---------

* ভারতীয় জাতীয় কংগ্রেসের বিচ্ছিন্ন দল

সূত্র
-----

* বোস, কে.; *ফরোয়ার্ড ব্লক* । মাদ্রাজ: ১৯৮৮, তামিলনাড়ু একাডেমি অফ পলিটিক্যাল সায়েন্স। পি. ৯৪-৯৫, ১১৯, ১৭৫-১৮৪, ২১২
**কচ্ছ এজেন্সি** ছিল ব্রিটিশ ভারতের বোম্বে প্রেসিডেন্সির অন্তর্গত একটি অন্যতম এজেন্সি। অন্যান্য বেশিরভাগ এজেন্সির সাথে এই এজেন্সির পার্থক্য হচ্ছে এতে মাত্র একটি রাজ্যে অন্তর্ভূক্ত ছিল, সেটি কচ্ছ রাজ্য। তাই, ব্রিটিশ প্রশাসনের নিয়োগপ্রাপ্ত রাজনৈতিক এজেন্ট শুধুমাত্র এই রাজ্যের বিষয়েই তদারকি করতেন। এই অঞ্চলের আয়তন ছিল ১৯,৭২৫ বর্গকিলোমিটার (৭,৬১৬ মা২)। বর্তমান কচ্ছ অঞ্চলের অনেকাংশই এর অন্তর্ভূক্ত হলেও কচ্ছের রণ এর অন্তর্ভুক্ত ছিল না।

এজেন্সির সদর দপ্তর ছিল ভূজ শহরে। সাধারণত সেখানেই ছিল পূর্বোক্ত রাজনৈতিক এজেন্টের দপ্তর। তিনি সরাসরি বোম্বেতে বোম্বে প্রেসিডেন্সির রাজনৈতিক বিভাগের অফিসে রিপোর্ট করেন।

ইতিহাস
------

১৮১৯ সালে কচ্ছ রাজ্য ব্রিটিশদের আশ্রিত রাজ্যে পরিণত হওয়ার পর এজেন্সিটি গঠিত হয়েছিল। 

ক্যাপ্টেন জেমস ম্যাকমুর্ডো কচ্ছের কালেক্টর এবং রেসিডেন্ট হিসাবে প্রথম রাজনৈতিক এজেন্ট নিযুক্ত হন। তিনি আঞ্জারে তার অফিস থেকে কাজ করতেন। কিন্তু কচ্ছ রাজ্যের রাজধানী ভুজে অবস্থিত ছিল।

১৮৯৯-১৯০০ সালের চরম তীব্রতার সাথে রাজ্যের সর্বত্র অনুভূত দুর্ভিক্ষে কচ্ছের ক্রমবর্ধমান সমৃদ্ধি ধ্বংস হয়ে গিয়েছিল। ১৮৯১ থেকে ১৯০১ সালের মধ্যে কচ্ছ রাজ্যের জনসংখ্যা দুর্ভিক্ষের কারণে ৫৫৮,৪১৫ জন অধিবাসী থেকে ৪৮৮,০২২ জনে নেমে আসে। 

১০ অক্টোবর ১৯২৪-এ কচ্ছ এজেন্সি বিলুপ্ত হয়ে পশ্চিম ভারত রাজ্য এজেন্সিতে একীভূত হয়।

আরও দেখুন
---------

* থারপার্কারের ইতিহাস

তথ্যসূত্র
---------

1. 1 2  The Indian Year Book, Volume 11 by Bennett, Coleman & Company, 1924,pp:151-152
2. ↑  Sessional Papers - Volume 31, Great Britain. Parliament. House of Commons published by H.M. Stationery Office, 1900 - Page 464
3. 1 2  চিসাম, হিউ, সম্পাদক (১৯১১)। "Cutch"। *ব্রিটিশ বিশ্বকোষ* (১১তম সংস্করণ)। কেমব্রিজ ইউনিভার্সিটি প্রেস। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  *Gazetteer, Volume 5 By Bombay (India : State)*। ১৮৮০। পৃষ্ঠা 268। সংগ্রহের তারিখ ২০ সেপ্টেম্বর ২০১৪।
5. ↑  *The Imperial Gazetteer of India, British India Office.*
6. ↑  The India Office and Burma Office List by Harrison and sons, Limited, 1922- Page 393
7. ↑  *The Indian and Pakistan Year Book, Volume 23*। ১৯৩৬। পৃষ্ঠা 172।
**পারসিস** ( *ওরফে* পারসিস) **ক্রিকেট দল** ছিল একটি ভারতীয় প্রথম-শ্রেণীর ক্রিকেট দল যেটি বার্ষিক বোম্বে টুর্নামেন্টে অংশ নিয়েছিল। দলটি বোম্বেতে জরথুস্ট্রিয়ান সম্প্রদায়ের সদস্যদের দ্বারা প্রতিষ্ঠিত হয়েছিল। এটি মুম্বাই ক্রিকেট অ্যাসোসিয়েশনের সাথে অনুমোদিত।

পার্সি ক্রিকেট দলের অনেক খেলোয়াড় মুম্বাই ক্রিকেট দল ভারত জাতীয় ক্রিকেট দলের হয়ে খেলেছেন।

বোম্বে চতুর্ভুজ
---------------

পার্সিরা ১৮৭৭ সালে বোম্বে টুর্নামেন্টের শুরু থেকেই প্রতিদ্বন্দ্বিতা করেছিল, যখন তারা বোম্বে জিমখানায় ইউরোপীয় ক্রিকেট দলকে দুই দিনের ম্যাচে চ্যালেঞ্জ করেছিল। এই সময়ে, প্রতিযোগিতাটি প্রেসিডেন্সি ম্যাচ নামে পরিচিত ছিল। এটি ১৮৯২-৯৩ থেকে ১৯৪৫-৪৬ সালে চূড়ান্ত মঞ্চ পর্যন্ত প্রথম-শ্রেণীর টুর্নামেন্ট হিসেবে স্বীকৃত ছিল। পার্সিরা প্রথম-শ্রেণীর টুর্নামেন্ট সরাসরি ১০ বার জিতেছে, এবং ১১ বার জয় ভাগ করে নিয়েছে।[][  ]

ইংল্যান্ড সফর
-------------

পার্সিরা ১৮৮০ সালে-এর দশকে ইংল্যান্ডে দুটি সফর করেছিল, যদিও কোনও ম্যাচই প্রথম-শ্রেণীর হিসাবে স্বীকৃত হয়নি। দেখুন: ১৮৮৬ সালে ইংল্যান্ডে পারসিস ক্রিকেট দল এবং ১৮৮৮ সালে ইংল্যান্ডে পারসিস ক্রিকেট দল।

উল্লেখযোগ্য খেলোয়াড়
---------------------

নিম্নলিখিত উল্লেখযোগ্য খেলোয়াড়দের তালিকা রয়েছে যারা পারসি ক্রিকেট দল/পারসি জিমখানার হয়ে খেলেছেন বা খেলেছেন : 

* পলি উমরিগার
* ফারুক ইঞ্জিনিয়ার
* সূর্যকুমার যাদব

তথ্যসূত্র
---------

1. ↑  Guha, p. 16.
2. ↑  Guha, pp. 29–33.
3. ↑   Gymkhana create history by winning third successive title
**বড়ো-কাছাড়ি** হচ্ছে আসাম-এর তিব্বত-বার্মী ভাষা বলা কয়েকটি জনগোষ্ঠীকে সামগ্রিকভাবে বোঝাতে ব্যবহার করা নাম। বড়ো-কাছাড়ি হ'ল আসাম এবং উত্তর পূর্ব ভারতের একটি বৃহৎ সম্প্রদায়।

উৎপত্তি
-------

**বড়ো** নামটি আসাম-এর মেছ তথা কাছাড়ি ভাষিক গোষ্ঠীটিকে সামগ্রিকভাবে বোঝাতে প্রথমে ব্যবহার করেছিলেন B H Hodgson-এ। আসামের পশ্চিমে বাস করা মেচ জনগোষ্ঠীর লোকদের বড়ো নামে পরিচিত ছিল। কালক্রমে আসাম পর্যন্ত এসে থিতিয়ে যাওয়া এই মেচ দের তিনি বড়ো (Bodo) নামে অভিহিত করেন। বিভিন্ন ভাষাতত্ত্ববিদদের দ্বারা পরামর্শ দেওয়া হয়েছে যে প্রোটো-বড়ো-গারো ভাষা ব্রহ্মপুত্র উপত্যকার একদা 'লিঙ্গুয়া-ফ্রেঙ্কা' ছিল। আসামের পূর্ব অঞ্চলের হিন্দু অধিবাসীরা এই বড়ো তথা মেচ দের কাছাড়ি নাম দেয়। কালক্রমে এই নাম অন্যান্য স্থানে থাকা একই মূলের বড়ো তথা কাছাড়িদেরকে জুড়ে নেওয়ায় বড়ো-কাছাড়ি নামটি জনপ্রিয় হয়ে উঠে। মেচ তথা বোরোদের ভাষার সাথে রাভা, লালুং, ডিমাচা, গারো, মোড়ান, মোটোক, তিপুরা এবং চুতীয়া এই তিব্বত-বার্মী ভাষায় ভিত্তি করে গড়ে ওঠা গোষ্ঠীটিকে হজসন ১৮৪৭ সালে বড়ো নামে নামাংকিত করেন।

শ্রেণীকরণ
---------

১৮৮১ সালের জনগণনা অনুসারে, বড়ো-মেচ, দেউরী, ডিমাচা, ঢিমাল, গারো, হাজং, কোচ, লালুং (তিওয়া), মেচ, মরান, মটক, ফুলগরিয়া, চুতীয়া, রাভা, সোনোয়াল, শরণীয়া, সোলেমিয়া ঠেঙ্গাল এবং তিপ্রাসা- এই সকল জনগোষ্ঠীকে কাছাড়ি বলে শ্রেণীভুক্ত করা হয়।

তথ্যসূত্র
---------

1. ↑  "Briefly, I propose, following a suggestion by Burling (2007), that the Proto-Bodo-Garo first as a lingua franca used for communication across the various linguistic communicates of the region and its striking simplicity and transparency reflect a period when it was widely spoken by communities for whom it was not a native language." (DeLancey 2012:3)

* 
* 
*
জোহান মাইকেল ভোগল, জোসেফাইন ফ্রোহলিচ এবং ফ্রাঞ্জ শুবার্ট।
**জোসেফাইন "পেপি"** **ফ্রোহলিচ** (১২ই ডিসেম্বর ১৮০৩ ভিয়েনায় – ৭ই মে ১৮৭৮ ভিয়েনায়) ছিলেন একজন অস্ট্রিয়ান অপেরা গায়ক (অল্টো)।

পরিবার
------

জোসেফাইন ফ্রোহলিচের তিন বোন ছিলেন, আনা ফ্রোহলিচ (১৭৯৩ - ১৮৮০), বারবারা ফ্রোহলিচ (১৭৯৭ - ১৮৭৯), এবং পিয়ানোবাদক ক্যাথারিনা ফ্রোহলিচ (১৮০০ - ১৮৭৯)। তাঁদের পরিবার ভিয়েনার মধ্যে সঙ্গীত ক্রিয়াকলাপের জন্য একটি বিশিষ্ট স্থানে ছিল। ফ্রানৎস শুবার্ট পরিবারের একজন ভাল বন্ধু ছিলেন এবং তাঁদের বাড়িতে সংগীত সমাবেশে ঘন ঘন আতিথ্য নিতেন। সেখানে তিনি প্রায়শই নিজের রচনাগুলি পরিবেশন করতেন বা পিয়ানোতে তাৎক্ষণিক সংগীত রচনা করতেন। আনা ফ্রোহলিচের অনুরোধে, তিনি আনা, জোসেফাইন এবং আনার ছাত্রদের জন্য কয়েকটি রচনা লিখেছিলেন। শুবার্ট জোসেফাইনের গায়নের জন্য তাঁর দুটি প্রধান রচনায় একক অংশ লিখেছিলেন। কবি ফ্রাঞ্জ গ্রিলপারজার, যিনি একজন পারিবারিক বন্ধুও ছিলেন, তিনি রচনাগুলির কথা লিখেছেন। তাঁদের দুটি কাজ হল জগার্ণ্ড লেইস ডি ৯২১ (১৮২৭) এবং ক্যান্টাটা মিরিয়াম সিজেগেসাং ডি ৯৪২ (১৮২৮)।

কর্মজীবন
--------

জোসেফাইন ফ্রোহলিচ ১৮১৯ - ২১ সালে অধ্যয়ন করেন এবং ভিয়েনার সোসাইটি অফ মিউজিক ফ্রেণ্ডস-এর সাথে তাঁর বোন আনা ফ্রোহলিচকে (১৭৯৩ - ১৮৮০) নিয়ে গান করেন। তিনি ১৮২১ সালে মোজার্টের অপেরা ডাই এন্টফুরং আউস ডেম সেরাইলে তাঁর গীতিনাট্য-সম্পর্কিত আত্মপ্রকাশ করেন। ভিয়েনায় অভিষেকের পর তিনি স্ক্যাণ্ডিনেভিয়া সফরে যান। তিনি ডেনমার্কে ফ্রেডেরিক ৬ -এর কঙ্গেলিজ কামারসাঙ্গের (রয়্যাল অপেরা গায়ক) উপাধিতে ভূষিত হয়েছিলেন। ১৮২৬ সালে প্রাগ এবং ১৮৩০ সালে মিলান সফরের পর, তিনি স্থায়ীভাবে ভিয়েনায় বসতি স্থাপন করেন, যেখানে তিনি ব্যক্তিগত কণ্ঠ্য শিক্ষক হয়েছিলেন।

তিনি ভয়েস এবং পিয়ানোর জন্য কমপক্ষে দুটি সৃষ্টি করেছিলেন: "আল্লা লুনা" এবং "এরিনেরুনজেন"।

তথ্যসূত্র
---------

1. ↑  Forschungen, Institut für kunst-und musikhistorische (২০০২)। "Fröhlich, Schwestern Maria Anna"। *ISBN 978-3-7001-3043-7* (জার্মান ভাষায়)। সংগ্রহের তারিখ ২০২৪-০২-১৯।
2. ↑  "Category:Fröhlich, Josephine - IMSLP"। *imslp.org*। সংগ্রহের তারিখ ২০২৪-০২-১৯।

### সাহিত্য

* জোন্স, জি. গেনর: "ফ্রোহলিচ" এবং দ্য নিউ গ্রোভ ডিকশনারি অফ মিউজিক অ্যাণ্ড মিউজিশিয়ান। ১৯৮০
''*ইষ্রা লোকেদের আইন পড়ে শোনাচ্ছেন*, লা গ্রঁদ বিব্‌ল দ্য তুরের জন্য আঁকা গুস্তাভ দোরের একটি চিত্রকর্ম
**ইষ্রা** (হিব্রু ভাষায়: עֶזְרָא‎, **ʿEzrāʾ**; আরবি: عزرا, প্রতিবর্ণীকৃত: *ʿAzrāʾ*; ৪৮০–৪৪০ খ্রী.পূ.), যিনি **লেখক ইষ্রা** (עֶזְרָא הַסּוֹפֵר‬, **ʿEzrāʾ hasSōfēr**) ও **যাজক ইষ্রা** নামেও পরিচিত, ছিলেন হিব্রু বাইবেল মোতাবেক একজন যিহূদী লেখক ও যাজক। প্রাচীন গ্রীক-লাতিনে ইষ্রাকে এসদ্রাস (গ্রিক: Ἔσδρας) নামে ডাকা হয়। তানাখ অনুসারে তিনি ছিলেন প্রথম মন্দিরে সেবাদানকারী সর্বশেষ মহাযাজক সরায়ের বংশধর এবং দ্বিতীয় মন্দিরের প্রথম মহাযাজক যিহোশূয়ের একজন নিকটাত্মীয়। তিনি বাবিলীয় নির্বাসন থেকে ফিরে আসেন এবং যিরূশালেমে তোরাহ পুনঃপ্রচার করেন। ইষ্রার পুস্তকের একটি গ্রীক অনুবাদ এসদ্রাস ১, যা পূর্বদেশীয় অর্থোডক্সিতে আজও ব্যবহৃত হয়, অনুসারব তিনি একজন মহাযাজকও ছিলেন। রব্বিনীয় ঐতিহ্য মনে করে যে তিনি পৌরহিত্যের একজন সাধারণ সদস্য ছিলেন।

তার সমাধিস্থল নিয়ে বেশ কিছু ঐতিহ্য গড়ে উঠেছে। একটি রেওয়ায়েতে বলা হয়েছে যে তাকে বসরা (ইরাক) কাছে আল-উজাইরে সমাহিত করা হয়েছে, অন্যদিকে আরেকটি ঐতিহ্য বলে যে তাকে উত্তর সিরিয়ার আলেপ্পোর কাছে তাদিফে সমাহিত করা হয়েছে।

তার নাম হতে পারে עזריהו‬ **Azaryāhu**, "ইয়াহ সাহায্য করেন*-এর সংক্ষিপ্ত রূপ। গ্রীক সপ্ততিতে নামটি* *Ésdrās* *(Ἔσδρας), যেখান থেকে লাতিন নাম Esdras এসেছে।*

ইষ্রার পুস্তক বর্ণনা করে যে কীভাবে তিনি বাবিলে বসবাসরত একদল যিহূদীয় নির্বাসিতদের তাদের নিজ শহর যিরূশালেমে নিয়ে গিয়েছিলেন যেখানে তিনি তোরাহের পালন প্রয়োগ করছিলেন বলে কথিত আছে। তিনি ইস্রায়েল-সন্তানদের তোরাহের আইন অনুসরণ করার বিষয়ে নিশ্চিত হওয়ার পরামর্শ দিয়ে বর্ণনা করেছেন যাতে বিশেষ কিছু ভিন্ন ধর্মের লোকেদের সাথে বিবাহ বন্ধনে আবদ্ধ না হয়, যা পঞ্চপুস্তকে বর্ণিত আদেশের একটি ধারা।

ইষ্রা, হাজলীয় সাহিত্যে "ইষ্রা লেখক" নামে পরিচিত, তিনি ইহুদিধর্মের একজন অত্যন্ত সম্মানিত ব্যক্তিত্ব।

তথ্যসূত্র
---------

1. ↑  "[God] helps" – Emil G. Hirsch, Isaac Broydé, "Ezra the Scribe", *The Jewish Encyclopedia* (Online)
2. ↑  ইষ্রা ৭:১ In Ezra he is described as the son of Seraiah,
3. ↑  ২ রাজাবলি ২৫:১৮
4. ↑  ইষ্রা ৩:২
5. ↑
6. ↑  Tawil, Hayim & Schneider, Bernard 2010, *Crown of Aleppo: The Mystery of the Oldest Hebrew Bible Codex*, Philadelphia, Jewish Publication Society 2010, p. 63 আইএসবিএন ৯৭৮০৮২৭৬০৮৯৫৫; Laniado, David, *Li-Qedošim ašer ba-areṣ*, Jerusalem 1980, p. 26 (Hebrew); Frenkel, Miriam, article: *Atare pulḥan yehudiyyim be-ḥalab bi-yme ha-benayim ha-tikhoniyyim*, published in: *Harel* (הראל‬), Yaron, Assis, Yom Ṭov & Frenkel, Miriam (eds.), *Ereṣ u-mlo’ah: meḥqarim be-toledot qehillat aram ṣova* (*ḥalab*) *ve-tarbutah*, vol. I, Ben-Zvi Institute: Jerusalem 2009, pp. 174–75 (Hebrew); Khatib, Muḥammad Zuhair, *Rabṭ al-Sabāba al-yamanī*.
7. ↑  ইষ্রা ৮:২-১৪
8. ↑  Liwak, Rüdiger; Schwemer, Anna Maria. "Ezra". Brill's New Pauly.
9. ↑  "Ezra". Encyclopædia Britannica. 2007. *Encyclopædia Britannica Online*
10. ↑  Edward Kessler, Neil Wenborn, *A Dictionary of Jewish-Christian Relations*, Cambridge University Press, p. 398
11. ↑  *The New Encyclopedia of Judaism*, "Ezra"
বাংলাদেশি আঞ্চলিক ক্রিকেট দলের জন্য উত্তরাঞ্চল ক্রিকেট দল (বাংলাদেশ) দেখুন।
**উত্তরাঞ্চল ক্রিকেট দল** হল একটি প্রথম-শ্রেণীর ক্রিকেট দল যা ভারতের ঘরোয়া ক্রিকেটে অংশ নেয়। মূলত দিলীপ ট্রফি, সৈয়দ মুশতাক আলী ট্রফি ও দেওধর ট্রফিতে অংশ নেয়। উত্তরাঞ্চল ভারতের আটটি দল নিয়ে এই দলটি গঠিত যারা যথাক্রমে, দিল্লি, জম্মু ও কাশ্মীর, হরিয়ানা, হিমাচল প্রদেশ, পাঞ্জাব, সার্ভিসেস, উত্তরাখণ্ড ও চণ্ডীগড়।

দ্বিতীয় সর্বোচ্চবারের জন্য দিলীপ ট্রফি জিতেছে উত্তরাঞ্চল ক্রিকেট দল (১৮ বার)।

বর্তমান দল
----------

* মনদীপ সিং (অধিনায়ক)
* ময়ঙ্ক দাগর
* যশ ধুল
* জগজিৎ সিং
* সিদ্ধার্থ কাউল
* আনমোল মলহোত্রা
* পুলকিত নারাং
* কামরান ইকবাল
* হিমাংশু রানা
* নবদীপ সাইনি
* ধ্রুব শোরে
* নিশান্ত সিন্ধু
* আকাশ বশিষ্ঠ
* বিকাশ মিশ্র
* মানান ভোহরা

আন্তর্জাতিক খেলোয়াড়গণ
-----------------------

* কপিল দেব
* গৌতম গম্ভীর
* দিনেশ মোঙ্গিয়া
* বীরেন্দ্র সেহবাগ
* ইশান্ত শর্মা
* নভজোৎ সিং সিধু
* হরভজন সিং
* যুবরাজ সিং
* লালা অমরনাথ
* সুরিন্দর অমরনাথ
* মহিন্দর অমরনাথ
* বিরাট কোহলি
* বিষেন সিং বেদী
* আকাশ চোপড়া

উত্তরাঞ্চল অনেক ক্রিকেটার দেশভাগের পর পাকিস্তানের হয়ে ক্রিকেট খেলেছেন:

* ডঃ জাহাঙ্গীর খান
* দিলাবর হোসেন
* গুল মোহাম্মদ
* নজর মোহাম্মদ
* আব্দুল হাফিজ কারদার
* ফজল মাহমুদ
* ইমতিয়াজ আহমেদ

বহিঃসংযোগ
---------

* উত্তরাঞ্চল ক্রিকেট দল, ক্রিকেট আর্কাইভ
**ফাব্রিৎসিয়ো রোমানো** (ইতালীয়: Fabrizio Romano, ইতালীয় উচ্চারণ: [faˈbriʦjo roˈmano]; জন্ম: ২১ ফেব্রুয়ারি ১৯৯৩) হলেন ফুটবলের স্থানান্তরে বিশেষজ্ঞ একজন ইতালীয় সাংবাদিক। তিনি ১৯ বছর বয়স থেকে স্কাই স্পোর্টস ইতালির হয়ে কাজ করেছেন। সামাজিক যোগাযোগ মাধ্যমে তার প্রচুর অনুসারী রয়েছে।

কর্মজীবন
--------

রোমানো ১৯৯৩ সালের ২১শে ফেব্রুয়ারি ইতালির নাপোলিতে জন্মগ্রহণ করেছেন। ১৮ বছর বয়সে বার্সেলোনার একজন ইতালীয় প্রতিনিধির কাছ থেকে ক্লাবের অভ্যন্তরীণ তথ্য পাওয়ার পর তিনি ফুটবলের স্থানান্তর বিষয়ে সাংবাদিকতা জীবন শুরু করেছেন। ১৯ বছর বয়সে স্কাই স্পোর্টস ইতালিতে যোগদানের পর থেকে, তিনি ইউরোপজুড়ে ক্লাব, প্রতিনিধি এবং মধ্যস্থতাকারীদের সাথে সংযোগ স্থাপন করেছেন। রোমানো *দ্য গার্ডিয়ানের* সাংবাদিক হিসেবেও কাজ করেছেন এবং সামাজিক যোগাযোগ মাধ্যমে বিশেষ করে টুইটার এবং ইন্সটাগ্রামে তার কয়েক লক্ষ অনুসারী রয়েছে।

রোমানো তার বিখ্যাত বাক্য "হেয়ার উই গো"-এর জন্য পরিচিত, যা তিনি নতুন স্থানান্তর চুক্তি ঘোষণার সময় ব্যবহার করেন। *৯০ মিনিট*-এর মতে, তিনি ফুটবল ব্যবসায়ের "সবচেয়ে বিশ্বস্ত" স্থানান্তর-সম্পর্কিত পণ্ডিতদের একজন। রোমানো সিবিএস স্পোর্টসের জন্যও কাজ করেছেন এবং তিনি একটি ফ্যান্টাসি ফুটবল ওয়েবসাইট এসওএস ফ্যান্টার প্রতিষ্ঠাতা, যা তিনি ২০১৪ সালে প্রতিষ্ঠা করেছেন।

ব্যক্তিগত জীবন
--------------

রোমানো বর্তমানে মিলানে বসবাস করছেন। তিনি ইংরেজ ফুটবল ক্লাব ক্লাব ওয়াটফোর্ডের সমর্থক।

তথ্যসূত্র
---------

1. 1 2 3  "Who is Fabrizio Romano? Everything You Should Know About the Transfer Pundit With the Tagline "Here we go""। *90min.com* (ইংরেজি ভাষায়)। ২০২১-০৫-১৯ তারিখে মূল থেকে আর্কাইভ করা। সংগ্রহের তারিখ ২০২১-০৮-৩১।
2. ↑  "Fabrizio Romano | Gianluca Di Marzio"। *gianlucadimarzio.com* (ইতালীয় ভাষায়)। সংগ্রহের তারিখ ২০২১-০৮-৩১।
3. ↑  "Meet Fabrizio Romano: The King Of Football Transfer News"। *www.sportbible.com* (ইংরেজি ভাষায়)। সংগ্রহের তারিখ ২০২১-০৮-৩১।
4. 1 2 3  Jones, Dean। "'Here We Go!' What's It Like to Be a Transfer Window Superstar Reporter?"। *Bleacher Report* (ইংরেজি ভাষায়)। সংগ্রহের তারিখ ২০২১-০৮-৩১।
5. ↑  "honestly... I support Watford because it has been my club on Fifa and Football manager since 15 years! And because of their Italian ownership! I'd like to come back at Vicarage soon @WatfordFC"। *Twitter* (ইংরেজি ভাষায়)। সংগ্রহের তারিখ ২০২১-০৮-৩১।

বহিঃসংযোগ
---------


উইকিমিডিয়া কমন্সে **ফাব্রিৎসিয়ো রোমানো** সংক্রান্ত মিডিয়া রয়েছে।

* *দ্য গার্ডিয়ানে* প্রোফাইল
* সিবিএস স্পোর্টসে প্রোফাইল
* টুইটারে ফাব্রিৎসিয়ো রোমানো
* ইন্সটাগ্রামে ফাব্রিৎসিয়ো রোমানো
* এসওএস ফান্তা ওয়েবসাইট
**বুরঞ্জী** হল ইতিহাসের একপ্রকারের কালক্রমিক লিখিত বিবরণ। অসমের বুরঞ্জীসমূহ প্রথমাবস্থায় আহোম ভাষাতে লেখা হয়েছিল এবং এই রীতি ১৮৫৮ সাল পর্যন্দ অব্যাহত ছিল। পরে বুরঞ্জী লিখতে অসমীয়া ভাষা আহোম ভাষার স্থান নেয়।

আহোম সাম্রাজ্যের প্রতিষ্ঠাপক স্বর্গদেব চুকাফার নির্দেশে ১২২৮ সালে অসমে বুরঞ্জী লেখা ব্যবস্থার প্রবর্ত্তন ঘটে। সেই সময়ে শাসকীয় পক্ষের সঙ্গে বাকী লোকরাও ঘরে ঘরে বুরঞ্জী লিখে রাখত। কালক্রমে বুরঞ্জীর মূলতঃ দুটো ভাগ দেখা যায়: রাজাঘরীয়া বুরঞ্জী এবং অন্যান্য পরিবারসমূহে লেখা বুরঞ্জী। আহোম ভাষায় লিখিত বুরঞ্জীসমূহকে বিষয়বস্তু অনুযায়ী দেও বুরঞ্জী এবং ডিন বুরঞ্জী হিসাবে দুই ভাগে ভাগ করা যায় । 'দেও' শব্দর অর্থ হ’ল স্বর্গীয় এবং এমন বুরঞ্জীতে সৃষ্টির উৎপত্তি, ইন্দ্র, স্বর্গ ইত্যাদির বিষয়ে উপকথামূলক কাহিনী আছে। অন্যদিকে 'ডিন' শব্দের অর্থ হ’ল পৃথিবী এবং ইয়াে ম্যুং-রি-ম্যুং রাম রাজ্যে খুন্-লুং এবং খুনলাইতের বংশধরগণ এবং চুকাফা প্রতিষ্ঠা করা রাজ্যসমূহের বিষয়ে তথ্য-পাতি আছে। বুরঞ্জীসমূহের আকার, বিবরণ ইত্যাদির আধারে একে লাই লিক (ঘাই/রাজনীতি বিষয়ক পুথি), লিট (নথি পত্র/পবিত্র গ্রন্থ), রু-পুত (শিক্ষার উদ্দেশ্যে রক্ষিত নথি পত্র), উ-কুত (থোরতে লিখে রাখা ঘটনাপঞ্জী) ইত্যাদি ভাগে ভাগ করা হয়। আহোম সাম্রাজ্যের পতনের পরে বুরঞ্জী লেখার প্রথাও ধীরে ধীরে অপ্রচলিত হয়।

বুরঞ্জী (বা *বু-রন্-জী*) শব্দটির মূল টাই-চীন ভাষা। বু মানে মূর্খ, রন মানে শেখানো এবং জী মানে সম্ভার। অর্থাৎ এর ব্যুৎপত্তিগত অর্থ হল মূর্খের শিক্ষার সম্ভার। আহোম রাজত্বকালে লেখা বুরঞ্জীসমূহে আহোম রাজ্য ছাড়াও কাছের চুতীয়া রাজ্য, কাছাড়ি রাজ্য এবং ত্রিপুরা রাজ্য (শুুতীয়া, কাছাড়ি এবং ত্রিপুরা বুরঞ্জী) তথা কূটনৈতিক সম্পর্ক থাকা মোগল সাম্রাজ্যের (পাদশ্যাহ বুরঞ্জী) বিষয়েও বিশদ বিবরণ আছে। এই বুরঞ্জীসমূহ ঘাইকরে সাঁচিপাতে লেখা হয়েছিল।

আহোম প্রশাসনে বুরঞ্জী প্রনয়নের একটি সুকীয়া বিভাগ ছিল। প্রথমে চিরিং পদের মানুষরা বুরঞ্জী লেখার কাজ করত। তাঁদররকে পরিচালনার ভার বরচিরিং বরুয়া এবং চিরিং ফুকন নামের দুজন উচ্চপদস্থ কর্মচারীকে দিয়ে হয়েছিল। চিরিং ফুকন প্রকৃত বুরঞ্জী রচনা করেছিলেন। পরে অসমীয়া ভাষায় লেখা বুরঞ্জীসমূহের নকল করতে লেখারু নামের একটি পদ নিয়োগ করা হয়েছিল এবং লেখকের বরুয়া নামক একজন কর্মচারী তাদের পরিচালনা করেছিল। রাজেশ্বর সিংহর শাসনকালে কীর্ত্তি চন্দ্র বরবরুয়া নিজের বংশ মর্যদা সম্পর্কে অসঙ্গতিপূর্ণ তথ্য আছে বলে রাজার অনুমতি নিয়ে বহু বুরঞ্জী জ্বালিয়ে নষ্ট করে। তখন থেকে বুরঞ্জী লিখনের দায়িত্ব বরবরুয়ার হস্তান্তরিতনহয়।

ভাষা
----

পশ্চিমী আসামি ছিল প্রভাবশালী সাহিত্যিক ভাষা এবং "আহোম আদালতগুলিতে লেখা বুনিয়াদি সহ সকল প্রাচীন অসমীয়া সাহিত্যের একমাত্র মাধ্যম"। পূর্বের অসমীয়াউপভাষাটি ১৯ শতকের গোড়ার দিকের অঞ্চলে এই অঞ্চলের আদর্শ সাহিত্যিক ভাষা হয়ে উঠেছিল। ১৭ থেকে ১৯ শতকের মধ্যে গড়ে ওঠা অসমীয়া লেখার একটি শৈলী গার্গায় উল্লেখযোগ্যভাবে পূর্ব অসমে বুরজিস লেখার জন্য ব্যবহৃত হয়

তথ্যসূত্র
---------

1. ↑  লীলা গগৈ (১৯৯৪)। *টাই সংস্কৃতির রূপরেখা*। বনলতা। পৃষ্ঠা ৫৬। আইএসবিএন 81-7339-079-7।
2. ↑  Goswami, Golockchandra (1982), *Structure of Assamese*, Page 11, Western Assamese dialect, the sole medium of all ancient Assamese literature including the buranjis written in the Ahom court
3. ↑  (Goswami 2007, পৃ. 436)
4. ↑  (Hartman 1997, পৃ. 227)
5. 1 2 3 4  লীলা গগৈ (১৯৯৪)। *টাই সংস্কৃতির রূপরেখা*। বনলতা। পৃষ্ঠা ১১০–১৪৬। আইএসবিএন 81-7339-079-7।
6. ↑  Sarkar, J. N. (1992) *The Buranjis: Ahom and Assamese* in The Comprehensive History of Assam Vol II (ed H K Barpujari), Publication Board, Assam
**ভাইসু** হল সামোয়ান দ্বীপের উপোলুর একটি গ্রাম। এটি দ্বীপের কেন্দ্রীয়-উত্তর উপকূলে, রাজধানী আপিয়ার পশ্চিমে অবস্থিত। ২০১৬ সালের হিসাবে, ভাইসুর জনসংখ্যা ছিল ২,৬৮৬ জন। 

২০১৯ সালে সরকার ১০৯ মিলিয়ন মার্কিন ডলারের ঘাট ও বন্দর প্রকল্পের প্রস্তাব করেছিল ভাইসুর জন্য, যা চীন থেকে একটি ঋণ দ্বারা অর্থায়ন করা হবে।  ২০২১ সালের সামোয়ান সাধারণ নির্বাচনের পর নবনির্বাচিত প্রধানমন্ত্রী ফিমে নাওমি মাতা'আফা আনুষ্ঠানিকভাবে প্রকল্পটি বাতিল করে দেন।

ধর্ম
----

সম্প্রদায়ের অধিকাংশই ক্যাথলিক চার্চ মেনে চলে। ভাইসু-তাই  এর প্রধান সড়ক বরাবর একটি মসজিদ এবং ভাইসু-উটাতে অ্যাসেম্বলি অফ গড (AOG) এর সদস্যদের সাথে ইসলামের সদস্যরাও রয়েছে।

তথ্যসূত্র
---------

1. ↑  "Census 2016 Preliminary count" (পিডিএফ)। Samoa Bureau of Statistics। পৃষ্ঠা 7। সংগ্রহের তারিখ ২৮ জানুয়ারি ২০২১।
2. ↑  Joyetter Feagaimaali'i (১৬ জুন ২০১৯)। "Proposed Vaiusu wharf to cost $250 million tala"। Samoa Observer। সংগ্রহের তারিখ ২ আগস্ট ২০২১।
3. ↑  Jonathan Barrett (৩০ জুলাই ২০২১)। "Samoa's new leader scraps Belt and Road port deal"। Sydney Morning Herald। সংগ্রহের তারিখ ২ আগস্ট ২০২১।
4. ↑  Marc Membrere (৫ ফেব্রুয়ারি ২০২০)। "Muslims open mosque on open day"। Samoa Observer। সংগ্রহের তারিখ ২৮ জানুয়ারি ২০২১।
**হেম বরুয়া** (অসমীয়া: হেম বরুভা) ছিলেন আসামের একজন বিশিষ্ট অসমীয়া কবি এবং রাজনীতিবিদ।

জীবনের প্রথমার্ধ
----------------

১৯১৫ সালের ২২ এপ্রিল তেজপুরে জন্মগ্রহণ করেন,  হেম বড়ুয়া ১৯৩৮ সালে কলকাতা বিশ্ববিদ্যালয় থেকে এমএ ডিগ্রি অর্জন করেন এবং ১৯৪১ সালে অসমীয়া ও ইংরেজির প্রভাষক হিসেবে জেবি কলেজ, যোরহাটে যোগদান করেন। পরের বছর ভারত ছাড়ো আন্দোলনের সময় তিনি এটি ত্যাগ করেন এবং ১৯৪৩ সালে কারারুদ্ধ হন। তার মুক্তির পর, তিনি গুয়াহাটির বি. বরোহ কলেজে যোগদান করেন এবং পরে এর অধ্যক্ষ হন।

সাহিত্যিক পেশা
--------------

হেম বড়ুয়া বেশ কিছু বইয়ের রচয়িতা ছিলেন। ১৯৭২ সালে ধুবড়িতে অনুষ্ঠিত আসাম সাহিত্য সভার বার্ষিক অধিবেশনে তিনি সভাপতি হন এবং আসামের আধুনিক সাহিত্য আন্দোলনের অন্যতম পথিকৃৎ হিসেবে বিবেচিত হন।

রাজনৈতিক পেশা
-------------

হেম বরুয়া ১৯৪৮ সালে কংগ্রেস ছেড়ে সমাজতান্ত্রিক দলের সদস্য হন। পরে তিনি প্রজা সমাজতান্ত্রিক দলের জাতীয় কার্যনির্বাহী নির্বাচিত হন। তিনি ১৯৫৭, ১৯৬২ এবং ১৯৬৭ সালে গৌহাটি থেকে এবং ১৯৬৭ সালে মঙ্গলদই থেকে লোকসভায় নির্বাচিত হন। তিনি ১৯৭০ সালের ডিসেম্বর পর্যন্ত লোকসভার সদস্য ছিলেন।[]</l[  ]

আরো দেখুন
---------

* অসমীয়া সাহিত্য
* অসমীয়া সাহিত্যের ইতিহাস
* অসম সাহিত্য সভার সভাপতিদের তালিকা
* অসমীয়া লেখকদের তাদের কলম নামের তালিকা
* অসমীয়া ভাষায় লেখা হেম বড়উ বইয়ের তালিকা

তথ্যসূত্র
---------

1. ↑  "Profile and Biography of the famous Assamese Poet Hem Barua"। Assamspider.com। সংগ্রহের তারিখ ২০১৩-০৪-২৮।
2. ↑  "Hem Barua - Assams.Info"। *www.assams.info*। সংগ্রহের তারিখ ২০২১-০৯-০৫।
3. ↑  Desk, Sentinel Digital (২০১৫-০৪-২২)। "Hem Barua : A Tribute - Sentinelassam"। *www.sentinelassam.com* (ইংরেজি ভাষায়)। সংগ্রহের তারিখ ২০২১-০৯-০৫।
১৯৪৭ সালে ভারতের স্বাধীনতা লাভের পর থেকে ১৯৪৯ সাল পর্যন্ত ব্রিটিশ ভারতের পার্বত্য ত্রিপুরা দেশীয় রাজ্য একটি রিজেন্সি কাউন্সিলের অধীনে ছিল। ১৯৪৯ সালের ১৫ অক্টোবর ত্রিপুরা অন্তর্ভুক্তি চুক্তি অনুসারে এই রাজ্য সদ্যস্বাধীনতাপ্রাপ্ত ভারতীয় অধিরাজ্যের অন্তর্ভুক্ত হয়। উল্লেখ্য, ব্রিটিশ শাসনকালে এই রাজ্য পার্বত্য ত্রিপুরা নামেই পরিচিতি ছিল। ভারতে প্রাথমিকভাবে একটি ভারতে তৃতীয় শ্রেণীর রাজ্যের মর্যাদা পায়। ১৯৫৬ সালের নভেম্বর মাসে এটি আইনসভাহীন একটি কেন্দ্রশাসিত অঞ্চলে পরিণত হয়। পরে ১৯৫৭ সাল থেকে ১৯৬৩ পর্যন্ত ত্রিপুরা কেন্দ্রশাসিত অঞ্চলের আইনসভা গঠন হয়, যার নাম **ত্রিপুরা প্রাদেশিক পরিষদ**। ১৯৬৩ সালের জুলাই মাসে একটি নির্বাচিত মন্ত্রণালয় প্রতিষ্ঠিত হয়। ১৯৭১ খ্রিস্টাব্দে উত্তর-পূর্বাঞ্চল পুনর্গঠন আইনে ত্রিপুরা পূর্ণ রাজ্যের মর্যাদা পায়।

ইতিহাস
------

১৯৫৬ সালের ১লা নভেম্বর ত্রিপুরা ভারতের একটি কেন্দ্রশাসিত অঞ্চলে পরিণত হয়। একটি ত্রিশ সদস্যের ইলেক্টোরাল কলেজ প্রতিষ্ঠিত হয়। আবার ১৯৫৭ সালে এটি একটি ৩২ সদস্যের প্রাদেশিক পরিষদ দ্বারা প্রতিস্থাপিত হয় যার মধ্যে ৩০ জন ছিলেন নির্বাচিত সদস্য এবং বাকি দুজন কেন্দ্রীয় সরকার কর্তৃক নিযুক্ত হতেন। এরপর ১৯৫৭ ও ১৯৬২ সালে নির্বাচন অনুষ্ঠিত হয়।

১৯৬৩ সালে প্রাদেশিক পরিষদ বিলুপ্ত করা হয় এবং সদস্যদের একটি নবনির্মিত বিধানসভায় স্থানান্তরিত করা হয়। ত্রিপুরায় বিধানসভার প্রথম নির্বাচন হয় ১৯৬৭ সালে।

তথ্যসূত্র
---------

1. ↑  Hill Tippera - History *The Imperial Gazetteer of India*, 1909, v. 13, p. 118.
2. ↑  Hill Tippera  ওয়েব্যাক মেশিনে আর্কাইভকৃত ২৪ মে ২০১১ তারিখে, from Encyclopædia Britannica Eleventh Edition.
3. ↑  "The state of human development" (পিডিএফ)। *Tripura human development report 2007*। Government of Tripura। ২০০৭। ২ মে ২০১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ১৯ মার্চ ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "Tripura Election commission"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  Bhattacharyya, Harihar (২০১৮)। *Radical Politics and Governance in India's North East: The Case of Tripura* (ইংরেজি ভাষায়)। Routledge। আইএসবিএন 978-1-317-21116-7। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
6. ↑  Bareh, Hamlet (২০০১)। *Encyclopaedia of North-East India: Tripura* (ইংরেজি ভাষায়)। Mittal Publications। পৃষ্ঠা 7। আইএসবিএন 978-81-7099-795-5। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
7. 1 2  "Brief History of the Tripura Legislative Assembly"। *Tripura Legislative Assembly*। সংগ্রহের তারিখ ২০২০-০৪-০৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
স্কুলের শিক্ষার্থী
**শিক্ষার্থীদের** 
একজন **শিক্ষার্থী** মূলত এমন একজন ব্যক্তি যিনি কোনও স্কুল বা অন্যান্য শিক্ষাপ্রতিষ্ঠানে ভর্তি হন এবং যিনি জ্ঞান অর্জন, পেশাগত বিকাশ এবং কাঙ্ক্ষিত ক্ষেত্রে কর্মসংস্থান অর্জনের লক্ষ্য নিয়ে শিক্ষার অধীনে থাকেন। বিস্তৃত অর্থে, একজন শিক্ষার্থী এমন কোনও ব্যক্তি যিনি নিজেকে এমন কিছু ব্যবহারিক বিষয়ের অংশ হিসাবে গ্রহণ করার জন্য প্রয়োজনীয় বিষয়টির সাথে নিবিড় বৌদ্ধিক সম্পর্কে জড়িত হয়ে প্রয়োগ করেন যেখানে এই ধরনের দক্ষতা মৌলিক বা সিদ্ধান্ত গ্রহণযোগ্য।

এশিয়া
------

### বাংলাদেশ

**বাংলাদেশের শিক্ষা ব্যবস্থাঃ**

| শিক্ষার স্তর | শ্রেণী ১০ | বয়স ১৭ | তথ্যসূত্র |
| --- | --- | --- | --- |
| প্রাথমিক | ১ থেকে ৫ | ৬ থেকে ১০ |  |
| নিম্ন মাধ্যমিক | ৬ থেকে ৮ | ১১ থেকে ১৩ |  |
| মাধ্যমিক | ৯ থেকে ১০ | ১৪ থেকে ১৫ |  |
| উচ্চ মাধ্যমিক | ১১ থেকে ১২ | ১৬ থেকে ১৭ |  |
|

### চীন

### জাপান

### সৌদি আরব

### ভারত

### পাকিস্তান

### সিঙ্গাপুর

ইউরোপ
-----

আফ্রিকা
-------

উত্তর আমেরিকা
-------------

অস্ট্রেলিয়া
------------

তথ্যসূত্র
---------

1. ↑  "বাংলাদেশের শিক্ষা ব্যবস্থা"।
**ধনুষ্কোড়ি** ভারতের তামিলনাড়ু রাজ্যের পাম্বন দ্বীপের দক্ষিণ-পূর্ব প্রান্তে একটি পরিত্যক্ত শহর ।  এটি পাম্বনের দক্ষিণ-পূর্ব এবং প্রায় ২৪ কিলোমিটার (১৫ মা) শ্রীলঙ্কার তালাইমান্নারের পশ্চিমে। শহরটি ১৯৬৪ সালের রামেশ্বরম ঘূর্ণিঝড়ের সময় ধ্বংস হয়ে গিয়েছিল এবং পরে জনবসতিহীন রয়ে গেছে। আজ ধনুষ্কোটিতে দিনের বেলায় শুধুমাত্র কিছু বিক্রেতা এবং রেস্তোরাঁ দেখা যায় এবং দীর্ঘ ধ্বংস হওয়া শহরের ধ্বংসাবশেষ আছে।

ইতিহাস
------

ধনুষ্কোড়িতে ১৯৬৪ সালে প্রাকৃতিক বিপর্যয় ঘটে এবং একসময়ের সমৃদ্ধিশালী শহর, পোতাশ্রয় ও তীর্থস্থান, ধ্বংসস্তূপে পরিণত হয়। তার সমসময়ে স্থানটিতে রামেশ্বরমের সমান জনসংখ্যা ছিল। ওই প্রাকৃতিক বিপর্যয়ে স্থানটি পুরোপুরি ধ্বংস হয়ে যায়, ২০০০ মানুষের মৃত্যু ঘটে এবং সমস্ত রকম শক্তি সরবরাহ ও যোগাযোগ ব্যবস্থা বন্ধ হয়ে যায়। ঘরবাড়ি, মন্দির, গির্জা ও ধর্মশালা সবকিছু ধূলিস্যাৎ হয়ে যায় ও একটি ভূতের শহরে পরিণত হয়। কিছু ধর্মশালা রামেশ্বরমে স্থানান্তরিত করা হয়। কিন্তু ধনুষ্কোড়িকে পুননির্মাণ করা যায়নি। সাইক্লোনের পূর্বে ধনুষ্কোড়ি রেলের মাধ্যমে মূল ভূখণ্ড ও পমবনের সাথে সুসংযোজিত ছিল। ধনুষ্কোড়ি রেলওয়ে স্টেশনটি এখনও বর্তমান এবং এটিই স্থানটিকে ভূতুড়ে শহরে পরিণত করেছে।

তথ্যসূত্র
---------

1. ↑  "Did you know? Dhanushkodi is the place where you can see the origin of the Ram Setu!"।